Jahpawt daw na bawngban hpawng,
KIO Kasa ni hte Myen Asuya Kasa ni, nhtoi 10-3-2012 ya, 10:30 a.m aten hta, masum ya ngu na bawngban zuphpawng hpe Miwa Gumsan Mungdan, Yunnan Mungdaw, Shweli Mare na Jingcheng Hotel zuphpawng Gawknu hta bawngban hpang mat wa yang, 10:48 a.m aten e, myit hkrum langai lu la nna gan hkring sa la ai lam na chye lu ai.
Myit hkrum lam ngu ai hta, shawng shani galu galang tsun htai lai hkat sai hte maren, manghkang byin lu ai shara, shawng lam majan ginra ni hta tawt bang shang du nga ai Asuya dap dabang ni hpe gara hku dawm htingnut la na lam hte seng nna, matut bawng jahkrum la lu na matu, kyithkai dabang (Laison Post) langai shawng hpaw na hpe myit hkrum lu ma ai. Hpyen dap dabang ni a lam shawng bawngban jasan ngut jang she mungmasa ninggam de matut bawng jahkrup sa wa na re lam chye lu ai. Dai zawn hpyendap hte seng ai lam bawngban wa ai shaloi, lahkawng maga na hpyen hpa-awn ni shang lawm ra wa na re lam hpe mung na chye lu ai rai.
kac_Latn kac_Latn kac_Latn